मंगला राय

मंगला राय (1916 - 24 जून, 1976) भारत के एक प्रसिद्ध पहलवान थे।
मंगला राय का जन्म उत्तर प्रदेश के गाजीपुर जनपद के जोगा मुसाहिब गांव में सन् 1916 के क्वार महीने में हुआ था। उनके पिता का नाम रामचंद्र राय था। रामचंद्र राय और उनके छोटे भाई राधा राय अपने जमाने के मशहूर पहलवान थे। उन्ही की तरह मंगला राय और उनके छोटे भाई कमला राय ने भी कुश्ती में काफी नाम और यश प्राप्त किया। रामचंद्र राय और राधा राय दोनों अपने जवानी के दिनों में जीविकोपार्जन के चलते म्यांमार (बर्मा) के रंगून में रहते थे जहाँ दोनों एक अखाड़े में रोजाना अभ्यास और कसरत करते थे। दोनो भाइयों में राधा राय ज्यादा कुशल पहलवान थे और उन्होंने ही अपने दोनों भतीजों को कुश्ती की पहली तालीम दी और दाव-पेंच के गुर सिखाए।

बाहरी कड़ियाँ
जानें रुस्तम-ए-हिन्द मंगला राय को 
रुस्तम-ए-हिंद मंगला राय का जन्म शताब्दी समारोह
रुस्तम-ए-हिन्द हिन्द केसरी मंगला राय की अमर गाथा (1916-2016)

भारतीय पहलवान
1916 में जन्मे लोग
१९७६ में निधन
ग़ाज़ीपुर ज़िले के लोग